

ϋίςΐυΐίΓίίςηθϋ 6γ 
νΑΚνΑΡΑΖΑΟΗΛ 
ϋβΐβ: 2017.07 .μΛ9:52:16 
ΕΕ5Τ 
Ρθ35θπ: δίβΠθο ΡϋΡ 
(βΓΠόβόοΙβΟΐ) | 
ίοοβίίοη: Α0τβ|5, ΕΙΙίπϊΚο 
Τ γρθ0Γ3ίίθ 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


22789 


30 Ιουνίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2253 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθιέρωση υπερωριακής εργασίας για τους υπαλ¬ 
λήλους της Διεύθυνσης Στατιστικών Πληθυσμού 
και Αγοράς Εργασίας της ΕΑ.ΣΤΑΤ. για τους μήνες 
από Ιούλιο μέχρι Σεπτέμβριο 2017. 

2 

Καθιέρωση υπερωριακής εργασίας για τους 
υπαλλήλους της Διεύθυνσης Εθνικών Λογαρια¬ 
σμών της ΕΑ.ΣΤΑΤ. για τους μήνες από Ιούλιο μέ¬ 
χρι Σεπτέμβριο 2017. 

3 

Καθιέρωση υπερωριακής εργασίας κατά τις απο¬ 
γευματινές ώρες με αμοιβή υπαλλήλων της Διεύ¬ 
θυνσης Μεταφορών και Επικοινωνιών Π.Ε. Ημαθί¬ 
ας έτους 2017. 

4 

Καθιέρωση υπερωριακής εργασίας - απασχόλη¬ 
σης (απογευματινών, νυχτερινών, εξαιρέσιμων 
ημερών και Κυριακών,) με αμοιβή, για είκοσι δύο 
(22) υπαλλήλους της Διεύθυνσης Ανάπτυξης και 
Περιβάλλοντος της Περιφερειακής Ενότητας Πέλ¬ 
λας για το έτος 2017. 

5 

Καθιέρωση υπερωριακής απογευματινής εργα¬ 
σίας για το μόνιμο προσωπικό και το προσωπικό 
με σχέση εργασίας ιδιωτικού δικαίου αορίστου 
και ορισμένου χρόνου όλων των υπηρεσιών του 
Δήμου Ερυμάνθου για το Β' εξάμηνο του 2017. 


ΑΠΟΦΑΣΕΙΣ 

Αριθ. 5380/Α1-3535 (1) 

Καθιέρωση υπερωριακής εργασίας για τους 
υπαλλήλους της Διεύθυνσης Στατιστικών Πλη¬ 
θυσμού και Αγοράς Εργασίας της ΕΑ.ΣΤΑΤ. για 
τους μήνες από Ιούλιο μέχρι Σεπτέμβριο 2017. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. Του ν. 3832/2010 «Ελληνικό Στατιστικό Σύστημα 


(ΕΛ.Σ.Σ.) Σύσταση της Ελληνικής Στατιστικής Αρχής (ΕΛ. 
ΣΤΑΤ.) ως Ανεξάρτητης Αρχής» (ΦΕΚ 38/τ.Α'/9.3.2010), 
όπως έχει τροποποιηθεί και ισχύει. 

β.Του π.δ. 226/2000 «Οργανισμός της Γ.Γ. ΕΣΥΕ». 

γ. Του με αριθ. ΓΠ-400/27.8.2012 (ΦΕΚ 2390/τ.Β7 
28.8.2012) Κανονισμού Λειτουργίας και Διαχείρισης της 
Ελληνικής Στατιστικής Αρχής. 

2. Του άρθρου 20 του ν. 4354/2015 (ΦΕΚ 176/τ.Α7 
16.12.2015) «Διαχείριση των μη εξυπηρετούμενων δα¬ 
νείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων». 

3. Την αριθ. 2/1015/ΔΕΠ/5.1.2016 εγκύκλιο του Γ.Λ.Κ. 
με θέμα: «Παροχή οδηγιών για την εφαρμογή των δια¬ 
τάξεων του Κεφαλαίου Β' του ν. 4354/2015 (ΦΕΚ 176/Α') 
«Μισθολογικές ρυθμίσεις τω υπαλλήλων του Δημοσίου, 
των ΟργανισμώνΤοπικής Αυτοδιοίκησης (Ο.Τ.Α) πρώτου 
και δεύτερου βαθμού, των Νομικών Προσώπων Δημοσί¬ 
ου (Ν.Π.Δ.Δ.) και Ιδιωτικού Δικαίου (Ν.Π.Ι.Δ.), καθώς και 
των Δ.Ε.Κ.Ο του κεφ. Α' του ν. 3429/2005 (Α' 314) και 
άλλες μισθολογικές διατάξεις». 

4. Την με αριθ. ΥΠΟΙΚ 0001538ΕΞ2016/24.2.2016 από¬ 
φαση του Υπουργού Οικονομικών με θέμα «Διορισμός 
του Προέδρου της Ελληνικής Στατιστικής Αρχής (ΕΛ. 
ΣΤΑΤ.)» ΦΕΚ 95/Υ.Ο.ΔΔ/2016. 

5. Την ανάγκη να προσφέρει υπηρεσία και πέραν του 
κανονικού ωραρίου το προσωπικό της Διεύθυνσης Στα¬ 
τιστικών Πληθυσμού και Αγοράς Εργασίας της ΕΛΣΤΑΤ, 
λόγω εκτάκτων και επειγουσών υπηρεσιακών αναγκών 
και συγκεκριμένα: 

1. Αποσφαλμάτωση δελτίων Φυσικής Κίνησης 2016. 
Η εργασία είναι επείγουσα. 

2. Κωδικογράφηση - έλεγχος αιτιών θανάτου. Η εργα¬ 
σία είναι έκτακτη και καλύπτει τις καθυστερήσεις που 
προέκυψαν από την εφαρμογή της ταξινόμησης ΙΈϋ-10 
στις στατιστικές αιτιών θανάτου. 

3. Επεξεργασία και διόρθωση των ερωτηματολογίων 
της Έρευνας Εκπαίδευσης Ενηλίκων. 

4. Καταχώριση δεδομένων της 3ά άσε έρευνας 2017 
που διεξάγεται παράλληλα με την Έρευνα Εργατικού 
Δυναμικού. 

5. Διεξαγωγή της Έρευνας Εργατικού Δυναμικού στις 
περιοχές που δεν έχουν Ιδιώτη Συνεργάτη. Επείγουσα 
ανάγκη υπερωριακής απασχόλησης προκειμένου να 
αποφεύγονται οι καθυστερήσεις στην ανακοίνωση των 
αποτελεσμάτων. 

6. Έκτακτες εργασίες στο πλαίσιο των συμβολαίων 
χρηματοδότησης με τίτλους "Αοΐίοη ρΐ3ΐτ Γογ ΕΙΙ-5ΙΕΈ 
ίιπρΓονθΐηθηΐ5. ΙιπρΓονθΐηθηΐ5 οπ ΓθςίοηθΙ θ5ΐίιτ)3ΐίοη5 
3ηά εοΙΙθςΐίοη οί ίηίοπτίΒΐίοη οη ευιτθηΐ ίηςοιτίθ 2017- 
2018" Θ3Θ "ΐθίΐίης οί ΓοΙΙίης ιηοάυΙθ5 οί Ευ 5ΙΕΈ 2017". 
Συγκεκριμένα, οι εργασίες θα αφορούν σε: 

α. επεξεργασία των αρχείων του τρέχοντος εισοδήμα¬ 
τος των ερευνών 5ΙΕΈ 2016 και 2017, 
β. κατάρτιση μοντέλου μετατροπής του τρέχοντος μη¬ 
νιαίου εισοδήματος των νοικοκυριών σε ετήσιο, 
γ. υπολογισμό δεικτών με τα στοιχεία του τρέχοντος ει¬ 
σοδήματος και σύγκριση αυτών με τους ετήσιους δείκτες, 
δ. κατάρτιση ενδιάμεσης έκθεσης ποιότητας του προ- 
αναφερθέντος έργου, 

ε. συλλογή στοιχείων της έρευνας Εισοδήματος και Συν¬ 
θηκών Διαβίωσης των Νοικοκυριών μέσω τηλεφώνου, 
στ. επεξεργασία του αρχείου για την υγεία (Ευ 5ΙΕΈ 
2017) και κατάρτιση τελικής έκθεσης, 

(.γραμματειακή υποστήριξη (καταστάσεις πληρωμής, 
οικονομικός απολογισμός κ.λπ.) του έργου. 

7. Κατάρτιση των τριμηνιαίων δεικτών και αποτελε¬ 
σμάτων 5Τ5, από το 2010 και εξής, με εποχική διόρθω¬ 
ση, εξαιρετικά επείγουσα εργασία, λόγω της φύσης της 
έρευνας. Τα αποτελέσματα πρέπει να είναι διαθέσιμα 
μέχρι τέλους του έτους 2017. 

8. Έρευνα Συνεχούς Επαγγελματικής Κατάρτισης (ΣΕΚ). 
Η επεξεργασία των δεδομένων της αποτελεί επείγουσα 
εργασία. 

9. Κατάρτιση πινάκων Δείκτη Μισθολογικού Κόστους 
(Εϋ), Κενών Θέσεων Εργασίας και Βραχυχρόνιων Δει¬ 
κτών Απασχόλησης (5Τ5) προς δημοσίευση. 

10. Κατάρτιση πινάκων αποτελεσμάτων της έρευνας 
Διάρθρωσης και Κατανομής των Αμοιβών 2014 μέχρι 
Σεπτεμβρίου 2017. 

6. Την με αριθ. 5033/Α2-3083/09.06.2017 και αριθμό 
καταχώρισης Α/Α 346.1, απόφαση ανάληψης υποχρέω¬ 
σης ποσού εβδομήντα πέντε χιλιάδων και τριάντα ευρώ 
(75.030,00 €) για την πληρωμή ισόποσης δαπάνης σε 
βάρος της πίστωσης του τακτικού προϋπολογισμού της 
Ελληνικής Στατιστικής Αρχής οικονομικού έτους 2017 
στον ΚΑΕ 0261.00 για την αποζημίωση υπερωριακής 
εργασίας των υπαλλήλων των Δ/νσεων της Κ.Υ. και του 
Γραφείου του Προέδρου για τους μήνες Ιούλιο - Αύγου¬ 
στο και Σεπτέμβριο 2017, αποφασίζουμε: 

Εγκρίνουμε την υπερωριακή απασχόληση για τους 
μήνες από Ιούλιο μέχρι Σεπτέμβριο 2017, με την προ- 
βλεπόμενη από το νόμο αμοιβή, για τους υπαλλήλους 
της Διεύθυνσης Στατιστικών Πληθυσμού και Αγοράς 
Εργασίας. 

Οι ώρες της υπερωριακής απασχόλησης, ορίζονται 
μέχρι είκοσι (20) για τριάντα τέσσερις (34) υπαλλήλους 
και μέχρι δέκα (10) για δύο (2) υπαλλήλους της παρα¬ 
πάνω Διεύθυνσης. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Ιουνίου 2017 
Ο Πρόεδρος 

ΑΘΑΝΑΣΙΟΣ ΘΑΝΟΠΟΥΛΟΣ 


Αριθ. 5375/Α1-3465 (2) 

Καθιέρωση υπερωριακής εργασίας για τους 
υπαλλήλους της Διεύθυνσης Εθνικών Λογαρια¬ 
σμών της ΕΛ.ΣΤΑΤ. για τους μήνες από Ιούλιο μέ¬ 
χρι Σεπτέμβριο 2017. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

1. Τις διατάξεις: 

α. Του ν. 3832/2010 «Ελληνικό Στατιστικό Σύστημα 
(ΕΛ.Σ.Σ.) Σύσταση της Ελληνικής Στατιστικής Αρχής (ΕΛ. 
ΣΤΑΤ.) ως Ανεξάρτητης Αρχής» (ΦΕΚ 38/τ.Α79.3.2010), 
όπως έχει τροποποιηθεί και ισχύει. 

β. Του π.δ. 226/2000 «Οργανισμός της Γ.Γ. ΕΣΥΕ». 

γ. Του με αριθ. ΓΠ-400/27.8.2012 (ΦΕΚ 2390/τ.Β7 
28.8.2012) Κανονισμού Λειτουργίας και Διαχείρισης της 
Ελληνικής Στατιστικής Αρχής. 

2. Του άρθρου 20 του ν. 4354/2015 (ΦΕΚ 176/τ.Α7 
16.12.2015) «Διαχείριση των μη εξυπηρετούμενων δα¬ 
νείων, μισθολογικές ρυθμίσεις και άλλες επείγουσες 
διατάξεις εφαρμογής της συμφωνίας δημοσιονομικών 
στόχων και διαρθρωτικών μεταρρυθμίσεων». 

3. Την αριθ. πρωτ. 2/1015/ΔΕΠ/5.1.2016 εγκύκλιο του 
Γ.Λ.Κ. με θέμα: «Παροχή οδηγιών για την εφαρμογή των 
διατάξεων του Κεφαλαίου Β'τουν. 4354/2015 (ΦΕΚ 176/ 
Α') «Μισθολογικές ρυθμίσεις τω υπαλλήλων του Δημο¬ 
σίου, των Οργανισμών Τοπικής Αυτοδιοίκησης (Ο.Τ.Α) 
πρώτου και δεύτερου βαθμού, των Νομικών Προσώπων 
Δημοσίου (Ν.Π.Δ.Δ.) και Ιδιωτικού Δικαίου (Ν.Π.Ι.Δ.), κα¬ 
θώς και των Δ.Ε.Κ.Ο του κεφ. Α' του ν. 3429/2005 (Α' 314) 
και άλλες μισθολογικές διατάξεις». 

4. Την με αριθ. πρωτ. ΥΠΟΙΚ 0001538ΕΞ2016/24.2.2016 
απόφαση του Υπουργού Οικονομικών με θέμα «Διορι¬ 
σμός του Προέδρου της Ελληνικής Στατιστικής Αρχής 
(ΕΛ.ΣΤΑΤ.)» ΦΕΚ 95/Υ.Ο.Δ.Δ/2016. 

5. Την ανάγκη να προσφέρει υπηρεσία και πέραν του 
κανονικού ωραρίου το προσωπικό της Δ/νσης Εθνικών 
Λογαριασμών της ΕΛ.ΣΤΑΤ., λόγω εκτάκτων και επειγου- 
σών υπηρεσιακών αναγκών και συγκεκριμένα: 

1. Επείγουσες εργασίες για την κατάρτιση των Ετήσιων 
καιΤριμηνιαίων Δημοσιονομικών Στοιχείων Διαδικασίας 
Υπερβολικού Ελλείμματος (ΔΥΕ). 

2. Επείγουσες εργασίες Εφαρμογής Ευρωπαϊκού Συ¬ 
στήματος Λογαριασμών Ε5Α 2010 και κατάρτιση σχε¬ 
τικών πινάκων διαβίβασης Ετήσιων και Τριμηνιαίων 
Εθνικών Λογαριασμών, Ετήσιων και Τριμηνιαίων μη 
χρηματοοικονομικών Λογαριασμών Γενικής Κυβέρνη¬ 
σης, Ετήσιων καιΤριμηνιαίων μη χρηματοοικονομικών 

Λογαριασμών Θεσμικών Τομέων, πίνακα 900 Γενικής 
Κυβέρνησης. 

3. Προετοιμασία και εποχικές εργασίες για την απο¬ 
στολή στοιχείων ετών 2014, 2015, 2016. 

4. Επείγουσες εργασίες κατάρτισης εποχικά διορθω¬ 
μένου τριμηνιαίου ΑΕΠ. 

5. Έκτακτες εργασίες εισαγωγής βελτιώσεων αναφο¬ 
ρικά με την κατάρτιση εθνικών λογαριασμών. 

6. Επείγουσες εργασίες μετάφρασης εγχειριδίου Περι¬ 
φερειακών Λογαριασμών. 

7. Επείγουσες εργασίες για την κατάρτιση του πίνακα 
29 του Προγράμματος διαβίβασης Ε5Α 2010. 

8. Επείγουσες εργασίες ΟΝΙ ΙηνεπΐΟΓγ. 

6. Την με αριθ. πρωτ. 5033/Α2-3083/09.06.2017 και 
αριθμό καταχώρησης Α/Α 346.1, απόφαση ανάληψης 
υποχρέωσης ποσού εβδομήντα πέντε χιλιάδων και τρι¬ 
άντα ευρώ (75.030,00 €) για την πληρωμή ισόποσης 
δαπάνης σε βάρος της πίστωσης του τακτικού προϋ¬ 
πολογισμού της ΕΛ.ΣΤΑΤ. οικονομικού έτους 2017 στον 
ΚΑΕ 0261.00 για την αποζημίωση υπερωριακής εργασίας 
των υπαλλήλων των Δ/νσεων της Κ.Υ και του Γραφείου 
του Προέδρου για τους μήνες Ιούλιο - Αύγουστο και Σε¬ 
πτέμβριο 2017, αποφασίζουμε: 

Εγκρίνουμε την υπερωριακή απασχόληση για τους 
μήνες από Ιούλιο μέχρι Σεπτέμβριο 2017, με την προ- 
βλεπόμενη από το νόμο αμοιβή, για τους υπαλλήλους 
της Δ/νσης Εθνικών Λογαριασμών. 

Οι ώρες της υπερωριακής απασχόλησης, ορίζονται 
μέχρι είκοσι (20) ανά μήνα και ανά υπάλληλο, για είκοσι 
πέντε (25) υπαλλήλους της παραπάνω Διεύθυνσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Ιουνίου 2017 

Ο Πρόεδρος 

ΑΘΑΝΑΣΙΟΣ ΘΑΝΟΠΟΥΛΟΣ 


Αριθ. 240236 (10783) (3) 

Καθιέρωση υπερωριακής εργασίας κατά τις απο¬ 
γευματινές ώρες με αμοιβή υπαλλήλων της Διεύ¬ 
θυνσης Μεταφορών και Επικοινωνιών Π.Ε. Ημα¬ 
θίας έτους 2017. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/7-6-2010/ 
τ.Α') «Νέα αρχιτεκτονική της Αυτοδιοίκησης και της Απο¬ 
κεντρωμένης Διοίκησης- Πρόγραμμα Καλλικράτης» και 
ειδικότερα την παρ. 6α του άρθρου 242. 

2. Τ ις υπ'αριθ. 81320 και 77909/01 -12-2016 αποφάσεις 
του Γενικού Γραμματέα της Αποκεντρωμένης Διοίκησης 
Μακεδονίας - Θράκης (ΦΕΚ. 4302 Β730-12-2016), με τις 
οποίες εγκρίθηκε η τροποποίηση του Οργανισμού της Πε¬ 
ριφέρειας Κεντρικής Μακεδονίας (π.δ. 133/2010, ΦΕΚ226/ 
Τ.Α727-12-2010). 

3. Την με αριθ. οικ. 30110 (385)/2017 απόφαση του 
Περιφερειάρχη Κεντρικής Μακεδονίας (ΦΕΚ 390/ 


τ.Β'/10-2-2017) περί μεταβίβασης αρμοδιοτήτων των 
οργανικών μονάδων της Π.Κ.Μ. στους Αντιπεριφερει- 
άρχες και στον Εκτελεστικό Γραμματέα, καθώς και στην 
παροχή εξουσιοδότησης υπογραφής εγγράφων, απο¬ 
φάσεων και άλλων πράξεων «ΜΕ ΕΝΤΟΛΗ ΠΕΡΙΦΕΡΕΙ¬ 
ΑΡΧΗ», στους Αντιπεριφερειάρχες, στον Εκτελεστικό 
Γραμματέα κ.α.». 

4. Τις διατάξεις της παρ. 6 του άρθρου 7 (περίπτωση δ 
και ζ) του ν. 3469/2006 (ΦΕΚ 131 Α728-6-2006) «Εθνικό 
Τυπογραφείο, Εφημερίδα της Κυβερνήσεως και άλλες δι¬ 
ατάξεις», καθώς και τις ρυθμίσεις της παρ. 10 του άρθρου 
9 του ίδιου νόμου, όπως αντικαταστάθηκε από την παρ. 
8α του άρθρου 67 του ν. 4316/2014 (ΦΕΚ Α7270/2014). 

5. Τις διατάξεις της παρ. 10 του άρθρου 2 του ν. 3861/ 
2010 (ΦΕΚ 112/Α713-7-2010) Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο διαδίκτυο «Πρόγραμμα Διαύγεια» και άλλες 
διατάξεις, όπως ισχύει σήμερα. 

6. Τ ις διατάξεις του άρθρου 20 του ν. 4354/2015 (ΦΕΚ 
176 Α716-12-2015) «Διαχείριση των μη εξυπηρετούμε¬ 
νων δανείων, μισθολογικές ρυθμίσεις και άλλες επείγου¬ 
σες διατάξεις εφαρμογής της συμφωνίας δημοσιονομι¬ 
κών στόχων και διαρθρωτικών μεταρρυθμίσεων», όπως 
τροποποιήθηκε και ισχύει. 

7. Την υπ' αριθ. Α3/οικ.50984/7947 (ΦΕΚ 3056/Β/ 
02-12-2013) υπουργική απόφαση «Άδεια οδήγησης, 
εκπαίδευση και εξέταση υποψηφίων οδηγών μοτοπο¬ 
δηλάτων, μοτοσικλετών και αυτοκινήτων» όπως τροπο¬ 
ποιήθηκε και ισχύει. 

8. Το π.δ. 208/2002 «Εκπαιδευτές υποψηφίων οδηγών, 
σχολές οδηγών, κέντρα θεωρητικής εκπαίδευσης υπο¬ 
ψηφίων οδηγών και ρυθμίσεις συναφών θεμάτων», όπως 
τροποποιήθηκε από το π.δ. 337/2003 και όπως ισχύει. 

9. Την αριθ. 60864/6794/2003 (ΦΕΚ 1569/Β/2003) 
Εξειδίκευση διαδικασιών και καθορισμού λεπτομερειών 
αναφορικά με τη λειτουργία και τον έλεγχο των Σχολών 
Οδηγών και ΚΕ.Θ.Ε.Υ.Ο. 

10. Την με αριθ. 30063/4796/17-10-2013 (ΦΕΚ Β72463/ 
17-10-2013) κοινή υπουργική απόφαση περί «επανακα¬ 
θορισμού της διαδικασίας και των αναγκαίων λεπτομε¬ 
ρειών για την έγκριση Σχολών/Κέντρων επαγγελματικής 
κατάρτισης οδηγών οχημάτων μεταφοράς εμπορευμά¬ 
των και επιβατών ΠΕΙ, την έγκριση διενέργειας προγραμ¬ 
μάτων περιοδικής κατάρτισης, τις υποχρεώσεις και τον 
έλεγχο αυτών και λοιπές λεπτομέρειες, σύμφωνα με τις 
διατάξεις του π.δ. 74/2008 (Α Ί12) όπως ισχύει». 

11. Το π.δ. 355/1994 (ΦΕΚ 189/τ.Α71994) «Προσαρ¬ 
μογή της Ελληνικής Νομοθεσίας προς τις διατάξεις 
της οδηγίας 89/684/ΕΟΚ της 21ης Δεκεμβρίου 1989 
που αφορά την επαγγελματική κατάρτιση των οδη¬ 
γών οχημάτων που μεταφέρουν οδικώς επικίνδυνα 
εμπορεύματα» όπως αυτό τροποποιήθηκε από το 
π.δ. 32/1996 (ΦΕΚ 23/τ.Α712.02.1996), το π.δ. 106/1998 
(ΦΕΚ 97/τ.Α705.05.1998), τον ν. 2465/2007 (ΦΕΚ 28/τ.Α7 
26.02.2007), τον ν. 3534/2007 (ΦΕΚ40/τ.Α723.02.2007), 
τον ν. 4070/2012 (ΦΕΚ 82 Α710.04.2012) όπως ισχύει. 

12. Την υπ'αριθ. 60740/1027/1995 (Φ.Ε.Κ. 246/τ.Β7 
03.04.1995) απόφαση του Υπουργού Μεταφορών και 

Επικοινωνιών «Επαγγελματική κατάρτιση οδηγών οχη¬ 
μάτων μεταφοράς επικίνδυνων εμπορευμάτων» όπως 
αυτή τροποποιήθηκε και συμπληρώθηκε με τις με 
αριθμό 72572/2977/24.091997 (Φ.Ε.Κ. 848/τ.Β'/1997), 
την με αριθμό Φ. 102/2/7468/966/2010 (Φ.Ε.Κ. 973/τ. Β'/ 
30.06.2010) αποφάσεις του ιδίου και όπως ισχύει σή¬ 
μερα. 

13. Το π.δ. 346/2001 (ΦΕΚ 233 Α'/11 -10-2001) «Προ¬ 
σαρμογή της Ελληνικής Νομοθεσίας προς τις διατάξεις 
των οδηγιών 96/26/ΕΚ και 98/76/ΕΚ του Συμβουλίου 
«Περί προσβάσεως στο επάγγελμα του οδικού μεταφο¬ 
ρέα εμπορευμάτων και επιβατών και αμοιβαίας αναγνω- 
ρίσεως των διπλωμάτων πιστοποιητικών και άλλων τίτ¬ 
λων που διευκολύνουν την πραγμάτωση του δικαιώματος 
εγκαταστάσεωςτων μεταφορέων αυτών στον τομέα των 
εσωτερικών και διεθνών μεταφορών» όπως ισχύει. 

14. Την αριθ. Β/31367/2483/25-05-2007 (ΦΕΚ 968 Β'/ 
2007) απόφαση υπουργού Μεταφορών και Επικοινω¬ 
νιών με θέμα «Ίδρυση, λειτουργία, έλεγχος Σχολών 
Επαγγελματικής Κατάρτισης Μεταφορέων (ΣΕΚΑΜ) και 
διαδικασία διενέργειας εξετάσεων υποψηφίων οδικών 
μεταφορέων επιβατών και εμπορευμάτων», όπως ισχύει. 

15. Την με αριθ. Γ39682/28-4-15 (ΑΔΑ: 7ΕΔ9465ΦΘΕ- 
ΩΜΦ) εγκύκλιο του Αναπληρωτή Υπουργού Εσωτερικών 
και Διοικητικής Ανασυγκρότησης περί υποχρεωτικής 
(από 1/7/2015) αποστολής εγγράφων για δημοσίευση 
στο ΦΕΚ με χρήση τεχνολογιών πληροφορικής και επι¬ 
κοινωνιών και προηγμένης ηλεκτρονικής υπογραφής. 

16. Το με αριθ. 492853(22023)/16 αίτημα για απογευμα¬ 
τινή υπερωριακή απασχόληση 10 υπαλλήλων της Δ/νσης 
Μεταφορών και Επικοινωνιών Π.Ε. Ημαθίας προς το Γενι¬ 
κό Διευθυντή Μεταφορών και Επικοινωνιών Π.Κ.Μ. 

17. Το γεγονός ότι το ύψος της προκαλούμενης δα¬ 
πάνης 4.000,00 € θα αντιμετωπιστεί από πιστώσεις που 
έχουν προβλεφθεί στον προϋπολογισμό της Περιφέρει¬ 
ας Κεντρικής Μακεδονίας για την Π.Ε. Ημαθίας σε βάρος 
του Φ. 0721, ΚΑΕ 0511 του οικονομικού έτους 2017. 

18. Την αριθ. 2240/2016 (πρακτικό 48ο/13-12-2016) 
(ΑΔΑ:6ΦΞΧ7ΑΑ-30Ι) απόφαση έγκρισης δαπανών και δι¬ 
άθεσης πιστώσεων εις βάρος των πιστώσεων του προϋ¬ 
πολογισμού Π.Ε. Ημαθίας, της Οικονομικής Επιτροπής 
της Περιφέρειας Κεντρικής Μακεδονίας. 

19. Την με αριθ. 20735(85)/20-1 -2017 (ΑΔΑ: 71Ε07ΛΛ- 
ΞΡ7) απόφαση ανάληψης υποχρέωσης Α/Α/ 158, συνο¬ 
λικού ποσού 4.000,00 ευρώ για την δαπάνη καταβολής 
αποζημίωσης για υπερωριακή απογευματινή εργασία 
10 υπαλλήλων της Δ/νσης Μεταφορών και Επικοινωνιών 
της ΠΕ Ημαθίας. 

20. Την ανάγκη κάλυψης αντιμετώπισης των έκτακτων 
υπηρεσιακών αναγκών και κυρίως για τον έλεγχο των 
σχολών οδηγών, τον καθ' οδών έλεγχο των ΜΚΕ, τον 
έλεγχο των κέντρων θεωρητικής εκπαίδευσης υποψη¬ 
φίων οδηγών, τον έλεγχο σχολών ΠΕΙ, αλλά και για άλλες 
Υπηρεσιακές ανάγκες που κατά καιρούς προκύπτουν και 
δεν μπορούν να καλυφθούν στο κανονικό ωράριο εργα¬ 
σίας των υπαλλήλων όπως (την αρχειοθέτηση φακέλων 
και των διαγραφέντων οριστικά οχημάτων, εκκαθάριση 
αρχείου απόσυρσης οχημάτων, επιθεωρήσεις και έλεγχο 
σε εγκαταστάσεις πρατηρίων υγρών καυσίμων, σταθμών 


αυτοκινήτων, πλυντηρίων - λιπαντηρίων οχημάτων, συ¬ 
νεργείων αυτοκινήτων, μοτοσικλετών και μοτοποδηλά¬ 
των, κ.λπ.), αποφασίζουμε: 

Εγκρίνουμε την υπερωριακή απασχόληση με αμοιβή, 
κατά τις απογευματινές ώρες για δέκα (10) υπαλλήλους 
της Διεύθυνσης Μεταφορών και Επικοινωνιών της ΠΕ 
Ημαθίας για το έτος 2017, για το χρονικό διάστημα από 
τη δημοσίευση έως 31.12.2017, συνολικής δαπάνης 
4.000,00 € για αντιμετώπιση εποχικών, έκτακτων και επει- 
γουσών υπηρεσιακών αναγκών, οι οποίες δεν μπορούν 
να καλυφθούν στο κανονικό ωράριο εργασίας. 

Επίσης, ορίζουμε ότι: 

α. Ο αριθμός του προσωπικού της Διεύθυνσης Μετα¬ 
φορών και Επικοινωνιών της Π.Ε. Ημαθίας που θα απα¬ 
σχοληθεί υπερωριακά είναι δέκα (10) υπάλληλοι. 

β. Οι ώρες υπερωριακής απασχόλησης για κάθε υπάλ¬ 
ληλο, είναι κατ'ανώτατο όριο είκοσι (20) απογευματινές 
ώρες ανά μήνα. 

Για την υπερωριακή απασχόληση των υπαλλήλων 
στον καθ' οδόν έλεγχο ΜΚΕ καθώς και για αυτή που θα 
εκτελείτε εκτός των γραφείων της υπηρεσίας για τους 
ελέγχους σε Σχολές Οδηγών, ΚΕ.Θ.Ε.Υ.Ο., σχολές Π.Ε.Ι., 
σχολές Σ.Ε.Κ.Ο.Ο.Μ.Ε.Ε. και σχολές Σ.Ε.Κ.Α.Μ. θα τηρείται 
ξεχωριστό δελτίο παρουσίας, στο οποίο θα αναγράφεται 
η ώρα έναρξης και η ώρα αποχώρησης. 

Ο προϊστάμενος της Διεύθυνσης θα βεβαιώνει την 
υπερωριακή απασχόληση των υπαλλήλων, καθώς και το 
υπερωριακά παραχθέν έργο. Η δαπάνη που προκαλείται 
ανέρχεται στο ποσό των 4.000,00 € σε βάρος του Φ. 0721 
ΚΑΕ 0511 του προϋπολογισμού οικονομικού έτους 2017 
της Π.Ε. Ημαθίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 15 Ιουνίου 2017 

Με εντολή Περιφερειάρχη 

Ο Προϊστάμενος της Γενικής Διεύθυνσης 

Μεταφορών και Επικοινωνιών 

ΑΛΕΞΑΝΔΡΟΣ ΚΑΪΛΗΣ 


Αριθ. 130211(637) (4) 

Καθιέρωση υπερωριακής εργασίας - απασχόλη¬ 
σης (απογευματινών, νυχτερινών, εξαιρέσιμων 
ημερών και Κυριακών,) με αμοιβή, για είκοσι 
δύο (22) υπαλλήλους της Διεύθυνσης Ανάπτυ¬ 
ξης και Περιβάλλοντος της Περιφερειακής Ενό¬ 
τητας Πέλλας για το έτος 2017. 

Ο ΠΕΡΙΦΕΡΕΙΑΡΧΗΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 159 και 242 παρ. 5 του 
ν. 3852/2010 (ΦΕΚ Α' 87) «Νέα Αρχιτεκτονική της Αυ¬ 
τοδιοίκησης και της Αποκεντρωμένης Διοίκησης - Πρό¬ 
γραμμα Καλλικράτης». 

2. Το π.δ. 133/2010 (ΦΕΚ Α'226) «Οργανισμός της Πε¬ 
ριφέρειας Κεντρικής Μακεδονίας» και τις με αριθ. 81320 

και 77909 από 1-12-2016 αποφάσεις του ασκούντος 
καθήκοντα Γενικού Γραμματέα της Αποκεντρωμένης 
Διοίκησης Μακεδονίας - Θράκης (ΦΕΚ Β' 4302) περί 
«Έγκριση Τροποποίησης του Οργανισμού Εσωτερικής 
Υπηρεσίας της Περιφέρειας Κεντρικής Μακεδονίας». 

3. Την με αριθ. οικ. 30110(385)/2017 απόφαση του Πε¬ 
ριφερειάρχη Κεντρικής Μακεδονίας (ΦΕΚ Β' 390) «Με¬ 
ταβίβαση αρμοδιοτήτων των οργανικών μονάδων της 
Περιφέρειας Κεντρικής Μακεδονίας στους Αντιπεριφε- 
ρειάρχες και στον Εκτελεστικό Γραμματέα, καθώς και πα¬ 
ροχής εξουσιοδότησης υπογραφής εγγράφων, αποφά¬ 
σεων και άλλων πράξεων "ΜΕ ΕΝΤΟΑΗ ΠΕΡΙΦΕΡΕΙΑΡΧΗ" 
στους Αντιπεριφερειάρχες, στον Εκτελεστικό Γραμματέα, 
στους Προϊστάμενους των Γενικών Διευθύνσεων, των 
Διευθύνσεων / Αυτοτελών Διευθύνσεων, Υποδιευθύν¬ 
σεων, Τμημάτων /Αυτοτελών Τμημάτων και Αυτοτελών 
Γραφείων της Περιφέρειας Κεντρικής Μακεδονίας». 

4. Τις διατάξεις του άρθρου 25 παρ. 7 του ν. 2738/1999 
σε συνδυασμό με την παρ. 1 εδ. α του άρθρου 282 του 
ν. 3852/2010 (ΦΕΚ Α' 87). 

5. Τις διατάξεις του άρθρου 20 του ν. 4354/2015 (ΦΕΚ 
Α' 176) «Διαχείριση των μη εξυπηρετούμενων δανείων, 
μισθολογικές ρυθμίσεις και άλλες επείγουσες διατάξεις 
...». 

6. Τις διατάξεις του άρθρου 45 του ν. 4071/2012 (ΦΕΚ 
Α'85) «Ρυθμίσεις για την τοπική ανάπτυξη, αυτοδιοίκη¬ 
ση και την αποκεντρωμένη διοίκηση, την ενσωμάτωση 
οδηγίας 2009/50/ΕΚ». 

7. Την με αριθ. πρωτ. 2/31029/ΔΕΠ/6-5-2016 εγκύ¬ 
κλιο του Υπουργείου Οικονομικών (ΑΔΑ: ΩΛ9ΣΗ-0ΝΜ) 
«Παροχή οδηγιών για την εφαρμογή των διατάξεων του 
Κεφαλαίου Β' του ν. 4354/2015 (ΦΕΚ Α' 176)». 

8. Την με αριθ. 2/1757/0026/2017 απόφαση του 
Υπουργείου Οικονομικών (ΦΕΚ Β' 17) «Καθορισμός δι- 
καιολογητικών για την καταβολή αποζημίωσης για υπε- 
ρωριακή, νυχτερινή, Κυριακών και εξαιρέσιμων ημερών 
εργασία». 

9. Το με αριθ. πρωτ. 56 από 27-4-2017 έγγραφο του 
Εκτελεστικού Γραμματέα της Π.Κ.Μ. με το οποίο εγκρίνει 
τη χορήγηση υπερωριών για το έτος 2017. 

10. Την με αριθ. 64547/7-9-2015 (ΑΔΑ: ΩΞ6ΝΟΡ1Υ- 
Ω22) απόφαση του ασκούντος καθήκοντα Γενικού Γραμ¬ 
ματέα Αποκεντρωμένης Διοίκησης Μακεδονίας- Θράκης 
«Καθιέρωση ωραρίου εργασίας σε 24ωρη βάση, καθώς 
κατά τις Κυριακές και εξαιρέσιμες ημέρες των υπαλλή¬ 
λων ορισμένων υπηρεσιών της Περιφέρειας Κεντρικής 
Μακεδονίας» (ΦΕΚ Β' 2046). 

11. Την με αριθ. Α/Α 2038/2017 και με αριθ. πρωτ. οικ. 
ΠΚΜ 227479/1789/8-6-2017 απόφαση Ανάληψης Υπο¬ 
χρέωσης (ΑΔΑ: 6Π9Γ7ΛΛ-140) με την οποία εγκρίθηκε η 
δέσμευση πίστωσης συνολικού ύψους έξι χιλιάδων ευρώ 
(6.000,00 €) από τον προϋπολογισμό οικονομικού έτους 
2017 της Π.Ε. Πέλλας - Π.Κ.Μ. για την υπερωριακή απο¬ 
γευματινή εργασία - απασχόληση (ΚΑΕ 05.721.0511 .α.01) 
και συνολικού ύψους εφτά χιλιάδων πεντακοσίων ευρώ 
(7.500,00 €) για την καθ' υπέρβαση εργασία κατά τις νυ¬ 
χτερινές ώρες, Κυριακές και εξαιρέσιμες ημέρες (ΚΑΕ 
05.721.0512.α.01) είκοσι δύο (22) υπαλλήλων της Διεύ¬ 
θυνσης Ανάπτυξης και Περιβάλλοντος Πέλλας (όπως 


καταχωρήθηκε με α/α 1902 στο βιβλίο εγκρίσεων και 
εντολών πληρωμής της Υποδ/νσης Οικονομικού & Αν¬ 
θρωπίνων Πόρων της Π.Ε. Πέλλας). 

12. Την με αριθ. 786/2017 απόφαση (ΑΔΑ: ΩΛΘΓ7ΛΛ- 
ΚΘ9) έγκρισης διάθεσης πιστώσεων για δαπάνες της Π.Ε. 
Πέλλας (α/α 13) της Οικονομικής Επιτροπής της Π.Κ.Μ., 
πρακτικό 16ο/16-5-2017 με την οποία εγκρίθηκε η διά¬ 
θεση πίστωσης συνολικού ύψους δεκατριών χιλιάδων 
πεντακοσίων ευρώ (13.500,00 €) για τους ως άνω υπαλ¬ 
λήλους της υπηρεσίας. 

13. Τις υπηρεσιακές ανάγκες της Διεύθυνσης και συ¬ 
γκεκριμένα: 

Α.Τις ανάγκες του Τμήματος Χορήγησης Αδειών Βιο¬ 
μηχανίας, Ενέργειας, Φυσικών Πόρων που ασκεί τα κάτω¬ 
θι αντικείμενα σύμφωνα με τον Οργανισμό Εσωτερικής 
Υπηρεσίας (όπως αυτός τροποποιήθηκε και ισχύει) για 
τη διενέργεια δειγματοληπτικών ελέγχων και αυτοψιών 
που πραγματοποιούνται: 

1. Σε μεταποιητικές επιχειρήσεις για την έκδοση αδει¬ 
ών λειτουργίας και εγκατάστασης. 

2. Σε αποθήκες πετρελαίου θέρμανσης, εγκαταστάσεις 
εμφιάλωσης υγραερίου, εγκαταστάσεις θέρμανσης ψύ¬ 
ξης χώρων μέσω της «αβαθούς γεωθερμίας». 

3. Σε βιοτεχνίες, εργοστάσια, εργαστήρια κ.λπ., μετά 
από καταγγελίες πολιτών για οχλήσεις από τη λειτουργία 
τους. 

4. Σε αποθήκες επικίνδυνων ουσιών και μονάδων κα¬ 
τεργασίας αποβλήτων. 

5. Στις εγκαταστάσεις βιολογικού καθαρισμού των 
βιομηχανιών. 

6. Κατά τη συμμετοχή σε μικτές δράσεις με άλλες συ- 
ναρμόδιες υπηρεσίες. 

Β. Τις ανάγκες του Τμήματος Εμπορίου & Ανωνύμων 
Εταιρειών που ασκεί τα κάτωθι αντικείμενα σύμφωνα 
με τον Οργανισμό Εσωτερικής Υπηρεσίας (όπως αυτός 
τροποποιήθηκε και ισχύει) για τη διενέργεια αγορανο- 
μικών ελέγχων που πραγματοποιούνται: 

1. Κατά τις δειγματοληψίες αλκοολούχων ποτών από 
τα κέντρα διασκέδασης. 

2. Στα καταστήματα εστίασης και αναψυχής, κυλικεία 
θεάτρων και κινηματογράφων που λειτουργούν απογευ¬ 
ματινές και νυκτερινές ώρες. 

3. Σε τουριστικές και παραθεριστικές περιοχές όπου 
αναπτύσσονται ποικίλες εμπορικές δραστηριότητες, κυ¬ 
ρίως σε απογευματινές και νυκτερινές ώρες. 

4. Σε οδικούς άξονες όπου λειτουργούν πρατήρια 
υγρών καυσίμων και σε περιόδους αιχμής παρατηρείται 
μεγάλη κυκλοφορία οχημάτων εκτός ωρών και ημερών 
εργασίας. 

5. Στα πρατήρια υγρών καυσίμων κατά το ωράριο λει¬ 
τουργίας τους. 

6. Κατά τις δειγματοληψίες καυσίμων από ρεζερβουάρ 
οχημάτων για παράνομη χρήση πετρελαίου θέρμανσης. 

7. Σε περιόδους αιχμής (Χριστούγεννα, Πάσχα) όπου 
απαιτείται παρουσία ελεγκτικών συνεργείων στην αγορά 
εκτός ωρών και ημερών εργασίας. 

8. Σε ελέγχους Φροντιστηρίων, ΙΕΚ, Κέντρα Ελευθέρων 
Σπουδών που λειτουργούν κυρίως απογευματινές ώρες. 

9. Σε χώρους παιδικής αναψυχής. 

10. Σε ελέγχους μετά από καταγγελίες που αξιολο¬ 
γούνται σοβαρές με σκοπό την άμεση ανταπόκριση 
της υπηρεσίας. 

11. Κατά τους ελέγχους βυτιοφόρων διανομής πετρε¬ 
λαίου θέρμανσης. 

12. Σε εμποροπανηγύρεις που διενεργούνται για θρη¬ 
σκευτικές ή επετειακές εορτές. 

13. Στις λαϊκές αγορές και υπαίθριο εμπόριο. 

14. Κατά τον περιοδικό έλεγχο μέτρων και σταθμών 
σε εγκαταστάσεις που λειτουργούν απογευματινές - νυ¬ 
χτερινές ώρες. 

15. Κατά τη συμμετοχή σε μικτές δράσεις με άλλες 
συναρμόδιες υπηρεσίες. 

Γ.Τις ανάγκες του Τμήματος Περιβάλλοντος και Υδρο- 
οικονομίας που ασκεί τα κάτωθι αντικείμενα σύμφωνα 
με τον Οργανισμό Εσωτερικής Υπηρεσίας (όπως αυτός 
τροποποιήθηκε και ισχύει) για τη διενέργεια δειγματολη¬ 
πτικών ελέγχων και αυτοψιών που πραγματοποιούνται: 

1. Σε εγκαταστάσεις επεξεργασίας αστικών λυμάτων. 

2. Σε χώρους διάθεσης στερεών αποβλήτων. 

3. Στην Τάφρο 66 και στην περιοχή του Λουδία που 
λειτουργούν ως αποδέκτες των υγρών αποβλήτων των 
βιομηχανιών, καθώς και στους ενδιάμεσους αποδέκτες. 

4. Σε περιβαλλοντικούς ελέγχους μετά από καταγγελίες 
πολιτών για οχλήσεις. 

5. Κατά τη συμμετοχή σε μικτές δράσεις με άλλες συ¬ 
ναρμόδιες υπηρεσίες. 

14. Το γεγονός ότι, για την αντιμετώπιση των παραπά¬ 
νω υπηρεσιακών αναγκών, οι υπάλληλοι θα απασχολη¬ 
θούν πέραν του κανονικού ωραρίου εργασίας. 

15. Το γεγονός ότι από την απόφαση αυτή προκα- 
λείται δαπάνη δεκατριών χιλιάδων πεντακοσίων ευρώ 
(13.500,00 €) και συγκεκριμένα έξι χιλιάδων ευρώ 
(6.000,00 €) για την υπερωριακή απογευματινή εργασία 
και εφτά χιλιάδων πεντακοσίων ευρώ (7.500,00 €) για την 
καθ' υπέρβαση εργασία κατά τις νυχτερινές ώρες, Κυρια¬ 
κές και εξαιρέσιμες ημέρες των είκοσι δύο (22) υπαλλή¬ 
λων της Διεύθυνσης Ανάπτυξης και Περιβάλλοντος της 
Π.Ε. Πέλλας και υπάρχει σχετική πίστωση, αποφασίζουμε: 

1. Εγκρίνουμε την καθιέρωση υπερωριακής εργασί¬ 
ας - απασχόλησης με αμοιβή κατά τις απογευματινές 
ώρες των εργασίμων ημερών και κατά τις νυχτερινές 
ώρες, Κυριακές και εξαιρέσιμες ημέρες για είκοσι δύο 
(22) υπαλλήλους της Διεύθυνσης Ανάπτυξης και Περι¬ 
βάλλοντος Πέλλας, για το χρονικό διάστημα από την 
δημοσίευση της παρούσας στην Εφημερίδα της Κυβέρ¬ 
νησης έως 31-12-2017. 

2. Έργο των παραπάνω υπαλλήλων που θα εργασθούν 
υπερωριακά είναι όσα αναφέρονται στο με αύξοντα 
αριθμό 13 σκεπτικό της απόφασης. 

3. α) Οι ώρες υπερωριακής εργασίας - απασχόλησης 
(απογευματινής) κατά τις απογευματινές ώρες των ερ¬ 
γασίμων ημερών, δεν θα υπερβαίνουν τις εκατόν είκοσι 
(120) ώρες ανά εξάμηνο για κάθε υπάλληλο. 

β) Οι ώρες της καθ' υπέρβαση εργασίας κατά τις νυ¬ 
χτερινές ώρες, τις Κυριακές και εξαιρέσιμες ημέρες δεν 
θα υπερβαίνουν τις ενενήντα έξι (96) ώρες ανά εξάμηνο 
για κάθε υπάλληλο. 


4. Για τη Διεύθυνση Ανάπτυξης και Περιβάλλοντος 
Πέλλας θα εκδοθεί απόφαση συγκρότησης συνεργείου 
υπερωριακής εργασίας - απασχόλησης στην οποία θα 
αναφέρονται ονομαστικά οι συμμετέχοντες υπάλληλοι, ο 
κλάδος, ο βαθμός και το Μ.Κ. στο οποίο βρίσκονται κατά 
την προσφορά της υπερωριακής εργασίας, το αντικεί¬ 
μενο της εργασίας-απασχόλησης, το χρονικό διάστημα 
και οι ώρες εργασίας - απασχόλησης για τον καθένα, ανά 
εξάμηνο. 

5. Αριθμός υπαλλήλων: είκοσι δύο (22). Απαιτούμενη 
δαπάνη: δεκατρείς χιλιάδες πεντακόσια ευρώ (13.500 €). 

6. Για την υπερωριακή εργασία - απασχόληση θα τη¬ 
ρείται ξεχωριστό δελτίο παρουσίας των υπαλλήλων, στο 
οποίο θα αναγράφεται η ώρα προσέλευσης και η ώρα 
αποχώρησης. 

7. Την πραγματοποίηση της υπερωριακής απασχόλη¬ 
σης, καθώς και την εκτέλεση του αντίστοιχου έργου θα 
βεβαιώνει ο Προϊστάμενος της Διεύθυνσης Ανάπτυξης 
και Περιβάλλοντος Πέλλας. 

8. Η απόφαση ισχύει από την ημέρα δημοσίευσης στην 
Εφημερίδα της Κυβερνήσεως και μέχρι 31/12/2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 21 Ιουνίου 2017 

Με εντολή Περιφερειάρχη 

Ο Προϊστάμενος Γενικής Διεύθυνσης 

Ανάπτυξης και Περιβάλλοντος 

ΝΙΚΟΛΑΟΣ ΤΣΟΤΣΟΛΗΣ 


Αριθ. απόφ. 35/2017 (5) 

Καθιέρωση υπερωριακής απογευματινής εργα¬ 
σίας για το μόνιμο προσωπικό και το προσωπικό 
με σχέση εργασίας ιδιωτικού δικαίου αορίστου 
και ορισμένου χρόνου όλων των υπηρεσιών του 
Δήμου Ερυμάνθου για το Β’ εξάμηνο του 2017. 

Ο ΔΗΜΑΡΧΟΣ ΕΡΥΜΑΝΘΟΥ 

Έχοντας υπόψη: 

1 .Τις διατάξεις της παρ. 1 του άρθρου 58 (περί αρμοδι¬ 
οτήτων Δημάρχου) του ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης - 
Πρόγραμμα Καλλικράτης». 

2. Τις διατάξεις του άρθρου 20 (περί υπερωριακής 
εργασίας απογευματινών ωρών μέχρι 120 ώρες ανά 
υπάλληλο, ανά εξάμηνο) του ν. 4354/2015 «Μισθολογι- 
κές ρυθμίσεις των υπαλλήλων του Δημοσίου, των ΟΤΑ 
α' και β' βαθμού, των Ν.Π.Δ.Δ και Ν.Π.Ι.Δ, καθώς και των 
ΔΕΚΟ του κεφ. Α' του ν. 3429/2005 (314 Α') και άλλες 
μισθολογικές διατάξεις». 

3. Το γεγονός ότι απαιτείται πρόσθετη απασχόληση 
προσωπικού του Δήμου, πέραν από τις ώρες υποχρε¬ 
ωτικής εργασίας, λαμβανόμενης υπόψη της γενικής 
μείωσης του προσωπικού, λόγω συνταξιοδοτήσεων 
και του περιορισμού των προσλήψεων για την κάλυψη 
των παρακάτω αναγκών που προκύπτουν για την εύ- 

ρυθμη λειτουργία της υπηρεσίας καθαριότητας, όπου 
το υπηρετούν προσωπικό δεν μπορεί να αντιμετωπίσει 
στο κανονικό του ωράριο τις ανάγκες αποκομιδής των 
απορριμμάτων και πλύσης κάδων. 

4. Την αναγκαιότητα πρόληψης και αποκατάστασης 
των ζημιών μετά από σφοδρές κακοκαιρίες, θεομηνίες 
και έντονα καιρικά φαινόμενα που πλήττουν συχνά τον 
ορεινό Δήμο Ερυμάνθου. 

5. Την αναγκαιότητα πρόληψης και καταστολής των 
πυρκαγιών και γενικότερα για τις ανάγκες πυρασφάλειας 
και πυροπροστασίας. 

6. Την ενίσχυση της υπηρεσίας καθαριότητας με αύξη¬ 
ση των δρομολογίων αποκομιδής απορριμμάτων, λόγω 
της αύξησης του εποχιακού πληθυσμού κατά την διάρ¬ 
κεια της θερινής περιόδου. 

7. Την αναγκαιότητα αποκατάστασης βλαβών των δι¬ 
κτύων ύδρευσης, άρδευσης και αποχέτευσης που προ- 
καλούνται σε χρόνο εκτός ωραρίου των υπαλλήλων του 
Δήμου και απαιτούν άμεση παρέμβαση. Για την συντή¬ 
ρηση των δικτύων αυτών που επεκτείνονται σε εκατο¬ 
ντάδες χιλιόμετρα, τα οποία λόγω της παλαιότητάς τους 
απαιτούν συνεχείς παρεμβάσεις, ιδίως κατά την θερινή 
περίοδο κατά την οποία υπάρχει μεγάλη αύξηση στην 
κατανάλωση του νερού. 

8. Την αναγκαιότητα επισκευής - συντήρησης και κα¬ 
θαρισμού των αγροτικών χωμάτινων δρόμων που εκτεί¬ 
νονται σε χιλιάδες χιλιόμετρα, λόγω της μεγάλης έκτασης 
του Δήμου (550.000 τ.μ) και οι οποίοι χρειάζονται συνε¬ 
χείς και άμεσες επεμβάσεις για την ομαλή επικοινωνία 
των κατοίκων και την λειτουργία των αγροτοκτηνοτρο- 
φικών μονάδων. 

9. Την αναγκαιότητα άμεσης επισκευής και αποκα¬ 
τάστασης των δημοτικών δρόμων, οι οποίοι στην με¬ 
γάλη πλειοψηφία βρίσκονται σε κακή κατάσταση, την 
εκτέλεση επειγόντων τεχνικών έργων καθώς και την 
συντήρηση των δημοτικών σχολικών κτιρίων. Για την 
εκτέλεση όλων των παραπάνω εργασιών και παρεμβά¬ 
σεων είναι απαραίτητη η συμμετοχή και η συνεργασία 
των υπαλλήλων της τεχνικής υπηρεσίας, της υπηρεσίας 
ύδρευσης, άρδευσης και αποχέτευσης, καθώς και της 
υπηρεσίας Καθαριότητας (μηχανικοί, χειριστές, οδηγοί, 
υδραυλικοί, εργάτες). 

10. Την άσκηση νέων και επιπρόσθετων αρμοδιοτή¬ 
των που ανατέθηκαν στους Δήμους και εκείνων που 
μεταφέρθηκαν με την εφαρμογή του Καλλικράτη από 
τις πρώην Νομαρχιακές Αυτοδιοικήσεις (σχολικές επι¬ 
τροπές, έλεγχος βιβλιαρίων και προνοιακών επιδομάτων, 
θέματα εμπορίου, Υγείας Αγροτικού τομέα κ.α.), δίχως να 
υπάρχει πρόβλεψη για την εξασφάλιση και του ανάλογου 
προσωπικού. Οι πρόσθετες, αυξημένες και απαιτητικές 
αρμοδιότητες που συχνά βρίσκονται σε συγκεκριμένα 
και απαραβίαστα χρονοδιαγράμματα, έχουν σαν απο¬ 
τέλεσμα την ανάγκη υπερωριακής απασχόλησης του 
προσωπικού. 

11. Την συγκρότηση και την λειτουργία των νέων ορ¬ 
γάνων και επιτροπών (εκτελεστικής μεταναστών, φιλικού 
διακανονισμού φορολογικών διαφορών, παραβατικότη- 
τας νέων κ.α), οι οποίες λόγω αντικειμενικών δυσκολιών 
των μελών τους, συνεδριάζουν εκτός ωραρίου. Επίσης, 


η γραμματειακή υποστήριξη στις συνεδριάσεις των το¬ 
πικών συμβουλίων, (33 Τοπικά Συμβούλια) δημιουργούν 
νέες υποχρεώσεις απασχόλησης των υπαλλήλων στο 
δήμο, εκτός του καθιερωμένου ωραρίου. 

12. Την εισαγωγή νέων μεθόδων λειτουργίας για την 
διασφάλεια της διαφάνειας, όπως δεσμεύσεις πιστώ¬ 
σεων, ανάρτηση όλων των αποφάσεων στο διαδίκτυο, 
μηνιαία και τριμηνιαία ενημέρωση προς το Γενικό Λο¬ 
γιστήριο του κράτους και στα αρμόδια υπουργεία, τα 
οικονομικά στοιχεία των Δήμων, το Βιβλίο δεσμεύσεων 
και η αποστολή σε καθημερινή βάση στοιχείων για την 
εν γένει κατάσταση του Δήμου δημιουργούν επιπρό¬ 
σθετο φόρτο εργασίας. Ασφυκτικές προθεσμίες για 
την υποβολή σχεδίων προϋπολογισμού, σύνταξη ΟΠΔ 
(πρόγραμμα δράσης), στοχοθεσία, τρίμηνα εσόδων - 
εξόδων προϋπολογισμού, σύμφωνα με τις οδηγίες του 
παρατηρητηρίου. Η εκτέλεση έργων ΕΣΠΑ και η ανα¬ 
γκαιότητα προετοιμασίας και ωρίμανσης προτάσεων 
(μελέτες αδειοδοτήσεις κ.α) για το Σ.Ε.Σ (Νέο ΕΣΠΑ) της 
προγραμματικής περιόδου 2014-2020. 

13. Την οριστικοποίηση των στοιχείων του Ισολογι¬ 
σμού και του Απολογισμού του Δήμου με μια σειρά ερ¬ 
γασιών που απαιτούνται (συμφωνίες όλων των λογαρια¬ 
σμών των δύο λογιστικών συστημάτων).Τις χρονοβόρες 
εργασίες για την τροποποίηση της απογραφής στα πάγια 
περιουσιακά στοιχεία (ακίνητα) του Δήμου. Τον έλεγχο 
της προηγούμενης χρήσης από τους Ορκωτούς Ελεγκτές 
με γενική ανταπόκριση σε όλες τις απαιτήσεις του ελέγ¬ 
χου. Την σύνταξη όλων των Οικονομικών καταστάσεων. 
Τις εργασίες τέλους χρήσης, κλείσιμο βιβλίων, μεταφορά, 
απογραφή χρήσης, καθώς και την παράλληλη παρακολού¬ 
θηση των βιβλίων του Δήμου, εντός των ασφυκτικών προ¬ 
θεσμιών της αποστολής των οικονομικών στοιχείων στο 
Υπουργείο -κόμβο διαλειτουργικότητας και ΕΕΤΑΑ α.ε. 

Την επιφόρτιση με το αντικείμενο κοινωνικής αρωγής, 
το οποίο απαιτεί απασχόληση για τον Οικονομικό έλεγχο 
των αιτήσεων και της επίλυση διαφόρων θεμάτων που 
προκύπτουν. 

14. Την αναγκαιότητα υπερωριακής απασχόλησης 
υπαλλήλων στις Δημοτικές Ληξιαρχικές Ενότητες του 
Δήμου Ερυμάνθου (Φαρρών, Τριταίας , Λεοντίου, Κα- 
λεντζίου). 

15. Την αναγκαιότητα υπερωριακής απασχόλησης 
υπαλλήλου τήρησης των Πρακτικών Δημοτικού Συμ¬ 
βουλίου του Δήμου Ερυμάνθου. 

16. Την αναγκαιότητα υπερωριακής απασχόλησης του 
εκκαθαριστή μισθοδοσίας, λόγω προσλήψεων προσωπι¬ 
κού για έκτακτες και κατεπείγουσες ανάγκεςτου Δήμου, 
την έγκαιρη προώθηση των μισθοδοσιών των υπαλλή¬ 
λων (μόνιμων, ΙΔΟΧ, ΙΔΑΧ, πενταμήνων), αιρετών του 
Δήμου (Δημάρχου, Αντιδημάρχων, Προέδρου Δ.Σ και 
Προέδρων Τοπικών Συμβουλίων) και απόδοσης των 
ασφαλιστικών εισφορών μέσω της ΕΑΠ, σε συγκεκρι¬ 
μένες ημερομηνίες που ορίζονται από την Ενιαία Αρχή 
Πληρωμής. 

17. Την αναγκαιότητα του εκκαθαριστή μισθοδοσίας 
να απασχολείται ταυτόχρονα και στην διεύθυνση αν¬ 
θρωπίνου δυναμικού λόγω έλλειψης προσωπικού στο 
Δήμο, για την τήρηση προσωπικού μητρώου, για την 




22796 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2253/30.06.2017 


κατάρτιση-επιμόρφωση και τις υπηρεσιακές μεταβολές 
του προσωπικού, σε συνεργασία με τον Δήμαρχο, Αντι- 
δημάρχους και ΠροϊσταμένουςΤμημάτων. 

18. Τον περιορισμένο αριθμό των υπηρετούντων 
υπαλλήλων στο Δήμο. 

19. Τον προϋπολογισμό του Δήμου έτους 2017 στον 
οποίο έχουν εγγράφει πιστώσεις στους κωδικούς Κ.Α: 00- 
6032 - 500,00 ευρώ, 10-6012 -10.000,00 ευρώ, 10-6022 - 
1.000,00,20-6012 - 900,00 ευρώ, 25-6012 - 360,00 ευρώ, 
30-6012 - 500,00 ευρώ, 30-6022 - 500,00 ευρώ, 30-6042 - 
500,00 ευρώ, αποφασίζουμε: 

Εγκρίνουμε την υπερωριακή απογευματινή απασχόλη¬ 
ση καθ' υπέρβαση του υποχρεωτικού ωραρίου (για την 
αντιμετώπιση εποχικών, έκτακτων ή επειγουσών υπη¬ 
ρεσιακών αναγκών) μέχρι 120 ώρες ανά υπάλληλο για 
το Β' εξάμηνο του έτους 2017 για όλους τους μόνιμους 
υπαλλήλους, τους υπαλλήλους ορισμένου και αορίστου 


χρόνου όλων των υπηρεσιών του Δήμου, που μισθο¬ 
δοτούνται σύμφωνα με τις διατάξεις του ν. 4354/2015 
(ΦΕΚ176/2015 - τ.Α'). 

Η κατανομή των ωρών απασχόλησης του προσωπι¬ 
κού ως ανωτέρω, θα γίνεται κάθε φορά ανάλογα με τις 
ανάγκες της Υπηρεσίας. 

Από την απόφαση αυτή προκαλείται δαπάνη, που 
βαρύνει τους Κ.Α: 00-6032 - 500,00 ευρώ, 10-6012 - 
10.000,00 ευρώ, 10-6022 - 1.000,00, 20-6012 - 900,00 
ευρώ, 25-6012 - 360,00 ευρώ, 30-6012 - 500,00 ευρώ, 
30-6022 - 500,00 ευρώ, 30-6042 - 500,00 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλανδρίτσα, 21 Ιουνίου 2017 
Ο Δήμαρχος 
ΘΑΝΟΣ ΚΑΡΠΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)Γη35ί6ΐ·.θ1(4>6ί.αΓ 










